  DINCOLO      de Walter Kubilius     Traducerea Doina Hanu   Jim Carrihgton se bălăcea în undele singurului rîu din Hillsboro, la cîţiva metri de Zid, şi îi tot ademenea pe tovarăşii lui de joacă Nici unul nu ştia să înoate aşa încît, atunci cînd vru să-i dea brînci lui Jack Barker acesta se crispă, cuprins de o spaimă puternică — Adunătură de fricoşi ! urlă Jim Zări un păstrăv punctat şi sări în apă să-l prindă Se lovi de pietrele de pe fundul rîului şi, în vreme ce urca la suprafaţă, lovi cu palma baza Zidului Atinsese cu palma baza Zidului! Nu mai rămăsese decît un pic şi, dacă ar fi avut chef ar fi putut trece înot pe dedesubt şi ar fi pătruns în Exteriorul interzis — Ştii că n-ai voie să te apropii de Zid, observă Barker Radiaţiile pot să te omoare — Pe naiba ! azvîrli Jim, căţărîndu-se pe malul aşternut cu iarbă Dac-ar fi radiaţii să nu mai vorbim! Cît pe-aci să spună că, dacă ar fi fost într-adevăr radiaţii atomice în Exterior, apele ar fi trebuit să fie otrăvite şi peştii contaminaţi, aşadar toxici Şi totuşi el bea din apa aceasta şi mănîncă din acest peşte de cînd se ştie Alţi peşti în afară de cei veniţi din Exteriorul interzis nu existau Deci: toate manualele greşeau Se îmbrăcă în viteză, îşi adună cărţile de şcoală şi alergă împreună cu ceilalţi spre Hillsboro Tata era la volanul tractorului, ca de obicei, cu ochiul său de fermier fixat asupra acelui soare ca o bucată de hîrtie aprinsă lipită de Zid Soarele se afla la 150 de milioane de km distanţă, afirmau cărţile, dar pentru Jim păruse dintotdeauna că făcea partea din alcătuirea Zidului — Te-ai distrat bine ? întrebă tata Punea invariabil aceeaşi întrebare, în acelaşi fel, exact ca mama — Ei, destul, răspunse Jim, Sper ca Barker o să-şi rupă gîtul într-o bună zi Mă calcă pe nervi Îşi puse cărţile în şură şi îndeplini stoic cele cîteva corvezi ce-i reveneau, ca de pildă hrănitul porcilor, găinilor, vacilor şi cailor — Tată, se interesă cînd acesta se întoarse de la cîmp, de ce ţinem cai, dacă nu-i folosim ? Mai bine i-ai vinde Tata reflectă o vreme — Nu ştiu exact, dar noi, fermierii, am avut dintotdeauna cai Te supără ? — Nu, tată Bătrînul doctor Barnes, singurul medic din Hillsboro, sosi a doua zi în amurg la fermă şi îl examină pe Jim cu meticulozitate Îi ascultă inima, îi luă probe de sînge şi transpiraţie, le studie sub un microscop portativ şi apoi făcu nişte însemnări într-o uriaşă carte cu coperţi negre, pe care era scris numele lui Jim — Sănătate excelentă, zise Doc Barnes, împachetînd instrumentele în cele trei sacoşe La fel de solid ca programul electoral al lui Robinson Şi n-ai nimic care să nu se vindece cu o friptură Jim se îmbrăca — De ce mă examinaţi aşa des ? Doc Barnes îl privi uimit: — Bine, dar medicina a devenit o afacere socială de cînd cu alegerea lui Robinson E lege Încă n-ai învăţat asta la şcoală ? — Ba da Dar de ce nu-l examinaţi niciodată pe tata ? Şi el e cetăţean, şi totuşi nu vă ocupaţi decît de mine O expresie fugară de nesiguranţă străfulgeră ochii medicului, care reluă cu acelaşi glas moale şi vesel: — Ei, mă ocup şi de el Însă nu eşti niciodată acasă cînd îi văd pe părinţii tăi Oricum, bine că mi-ai amintit E cazul să le fac un examen fizic complet Avem nevoie lunar de cîte unul, ştii, nu ? — Bineînţeles, confirmă Jim Cînd medicul intră în camera tatălui, băiatului îi veni o idee Era o indiscreţie, în oarecare măsură, dar de mult ghicise ceva nefiresc în prietenia lui Barnes Nu era ceva palpabil Avea Jim vreo boală secretă din pricina căreia medicul să-i poarte de grijă într-atît ? Pierdea două sau trei ore cu examinarea lui lunară În ritmul acesta putea să vadă maximum cinci persoane pe zi, deci 100 pe lună 150 pe lună! Hillsboro avea vreo 10 000 de locuitori şi Doc Barnes era unicul medic despre care auzise vorbindu-se vreodată Urcă pe furiş în pod şi mişcă din loc o mică bibliotecă ce ascundea o crăpătură în podea Aplecîndu-se, izbuti să distingă interiorul camerei de dedesubt şi să audă discuţia — Băiatul m-a întrebat de ce nu vă examinez, rostea Barnes cu voce incoloră, monotonă O să rămînem aici o vreme ca să-i facem pe plac Şi rămaseră aşezaţi în fotolii ca nişte statui de piatră mama, tata şi Doc Barnes Jim coborî tiptil pînă pe verandă şi aşteptă cuminte să iasă din casă Doc Barnes — I-aţi examinat pe părinţi ? — Desigur ! I-am supus celui mai atent examen Fii liniştit, fiule, nu suferă de nimic îl bătu uşor pe umăr şi se urcă la volan, îndreptîndu-se spre oraş Jim urmări cu privirea Doc Barnes nu se opri în faţa nici unei alte ferme de pe drum — Uite ziarul de azi, fiule, îi spuse tata întinzîndu-i un exemplar din „Hillsboro Daily Chronicle” Nimic nou pe plan mondial, iar preşedintele Robinson şi vicepreşedintele Koshbino îşi petrecuseră ziua comunicînd rapoarte anoste asupra programului de redresare economică Citirea ştirilor locale îl izbi pe Jim ca şi cum cineva i-ar fi azvîrlit o cărămidă în faţă: Jack Barker murise Căzuse dintr-un pom şi-şi rupsese gîtul Lui Jim i se făcu greaţă — Am vîndut azi caii, anunţă tata Am luat preţ bunicel — Groaznic ! murmură Jim, dar cuvintele aveau gust de cenuşă I se învîrtea capul Nu mai izbuti să-şi concentreze privirea asupra literelor din ziar şi nedeslusita bănuială care-l rodea de mult se limpezise într-o fractiune de secundă Ştia că Jack Barker nu înota niciodată şi mai mult, nu se căţăra niciodată în copaci; amintirea că-i dorise moartea îi dădea senzaţia că e un ucigaş Ca un mîrîit dintr-un abis volburos, vocea tatălui său se făcu auzită : — Şi la şcoală cum merge ? — Oribil, raspunse Jim, simţind cum tensiunea interioara slabea în timp ce i se întareau bănuielile Din cauza celorlalti băieţi, care Nu ştiu cum să-ţi explic: ori ştiu prea multe, ori nimic Cred că mai degrabă aş învăţa singur, la bibliotecă Odată, exteriorizată, furia i se potoli şi curînd uită întîmplarea Îşi îndeplini sarcinile la fermă şi-şi petrecu timpul liber înotînd în rîu, într-un loc unde malurile se apropiau de Zid Nu se bălăci de-a lungul Zidului şi nu încercă să treacă pe dedesubt pentru a ajunge în Exteriorul în care aburii otrăviţi şi gazele toxice jupuiau pămîntul şi făceau ca o gură de aer să echivaleze cu o condamnare la moarte Şi totuşi apa era limpede şi bună După cîteva zile tata îi dădu o scrisoare de la Oficiul de învăţămînt din Hillsboro Era o comunicare lapidară: datorită creşterii contribuţiilor la programul naţional de redresare, Hillsboro se vedea obligat să reducă subvenţiile acordate instrucţiunii publice În consecinţă, şcoala se închidea, iar elevii care doreau să-şi continue studiile puteau beneficia de aceleaşi avantaje ca adulţii la Biblioteca municipală, unde va avea plăcerea să-i primească miss Wilson Era un privilegiu la care Jim visase dintotdeauna Adeseori privirile înfometate i se umpluseră de spectacolul nesfîrşitelor şiruri de rafturi îngreunate de straturi groase de colb, ca şi cum toate cunoştinţele terestre ar fi fost adunate aici şi apoi uitate În paginile acestor cărţi va găsi explicaţia morţii lui Barker, a minciunilor lui Barnes şi poate explicaţia misterului Zidului şi a ceea ce se afla cu adevărat dincolo Miss Wilson, bibliotecara şefă a secţiei pentru adulţi, era o femeie cu faţa îngustă şi albă, cu un surîs mecanic, în genul celui arborat de Doc Barnes Şedea cocoţată pe un taburet înalt în dosul biroului de la intrare — Ce-ai vrea să citeşti ? Am aici un excelent tratat de istorie naturală, care ţi-ar plăcea sau preferi un roman pentru adulţi ? Iată o splendidă — Dacă nu vă deranjează, aş vrea să arunc o privire — istorie despre viaţa la ţară şi despre un tînăr care a inventat un mijloc de a dubla randamentul culturilor — Pot să intru ? întrebă Jim, exasperat de discursul debitat monoton de buzele lui miss Wilson Aceasta se întrerupse brusc, privind prin el ca şi cum ar fi ascultat pe altcineva, apoi surîse : — Sigur ! Poţi lua ce cărţi vrei Ştii să utilizezi catalogul ? — Da, da, se grăbi Jim, intrînd iute în biblioteca pustie Lungile rafturi cu cărţi înghesuite se întindeau cît vedeai cu ochii în uriaşa sală boltită Mirosul de mucegai şi vechime degajat de legăturile în pînză şi piele îi gîdilau nările Cercetă cîteva titluri, trase cărţile din raft şi suflă praful de pe muche înainte de a le răsfoi Beletristica, ce ocupa mai mult de jumătate din etajere nu-l interesa Se plimbă prin secţia ştiinţifică şi măi ales în dreptul numerelor 900, unde se găseau cărţi de istorie Spre deosebire de romanele aproape neatinse aici văzu pe rafturi mari spaţii în care metalul lucea gol acolo unde dintr-o singură mişcare fusese luat cîte un braţ de volume Pe coperţile prăfuite ale unor cărţi se zăreau stranii zgîrieturi, ca şi cum mîini bizar alcătuite le-ar fi atins, apoi le-ar fi pus la loc „Poate lucrările referitoare la Zid au fost clasificate separat”, reflectă Jim Se duse la nenumăratele sertare ale catalogului din mijlocul sălii şi-l trase pe cel cu eticheta Wo-Zy Nu figurau cărţi anume despre Zid şi foarte puţine cu informaţii asupra acestui subiect Mai multe cuprindeau cuvîntul Exterior, dar nici una nu vorbea despre ceea ce se înţelegea la Hillsboro prin Exterior Îşi spuse că există poate un alt termen, necunoscut, pentru a desemna „Zidul” şi începu să scotocească sub rubricile „Ecran” „Plafon”, „Barieră”, „Baricadă” şi aşa mai departe - toate cuvintele care îi veniră în minte sau pe care le găsi în dicţionare Catalogul părea bine ţinut la zi Mai multe fişe fuseseră smulse - lucru dovedit de bucăţelele de carton rupte, rămase pe fundul sertarelor Dar nimic despre Zid, nicăieri Contrariat, fu nevoit să se mulţumească cu cîteva cărţi de istorie pe care le duse la miss Wilson să le înregistreze Aceasta citi titlurile, zîmbi şi notă pe fişă data restituirii — Ai găsit ce căutai ? — Nu, răspunse iritat, strecurîndu-şi cărţile sub brat N-am găsit nimic despre Zid Zîmbetul lui miss Wilson îngheţă: — Despre Zid ? — Da, strigă el furios în faţa acestei noi tentative de a-i ascunde adevărul Zidul, Plofonul, Bolta, numiţi-l cum vreţi, chestia aia care împrejmuieşte Hillsboro De ce nimeni nu-l pomeneşte ? Nici măcar n-aş fi ştiut că există dacă n-aş fi înotat în apropierea lui Nu e nici o lucrare despre el în toată biblioteca ! Miss Wilson îşi recăpătase calmul: — Bineînţeles că există, rosti împăciuitoare, de parcă s-ar fi adresat unui copil îndărătnic Ai consultat catalogul? — Da, şi nu sînt fişe la cuvîntul ăsta — Precis te înşeli Am să te ajut eu să cauţi săptămîna viitoare, cînd aduci cărţile înapoi — De acord, făcu Jim, deşi era convins că şi atunci se va găsi o scuză Intuia o ciudată conspiraţie Ce era de ascuns ? — Tată, întrebă cînd, după ce-şi terminase corvoada de fiece seară, se instalară pe verandă să asculte greierii şi să privească norii ce se rostogoleau în faţa lunii De fapt ce e Zidul ? Tata lăsă ziarul şi privi gînditor spre orizont, unde Zidul transparent se înfunda în pămînt dincolo de linia colinelor: — Era deja acolo mult înainte de a te naşte E un mijloc de apărare împotriva Exteriorului, dacă-mi amintesc bine — Ce e Exteriorul ? nu-l slăbi Jim, calm Tata începu să citească ziarul pentru a-i demonstra că nu are chef de vorbă — Ei! Toată lumea ştie! Gaze otrăvitoare, raze gamma, chestii de felul ăsta Ne-ar ucide pe toţi dacă ar pătrunde înăuntru Jim se gîndi la apa limpede şi proaspătă şi la peştii buni care veneau pe sub Zid I-ar fi plăcut să-l întrebe pe tatăl lui despre asta, însă ziarul se aşezase între ei ca o barieră Nu mai era lumină pentru citit, aşa că Jim contemplă cîmpia pînă la Bolta prin care se vedeau stelele În Exterior păreau să domnească pacea şi mulţumirea, iar nu moartea şi oroarea la care făcuse aluzie tatăl său Cînd acesta plecă de pe verandă, Jim îi luă locul sub lampă şi începu să răsfoiască cărţile de istorie Cele mai multe erau vechi, pînă la 1970 Cum nu erau menţionate nici Zidul, nici războaiele atomice care au făcut Zidul indispensabil, Jim conchise că Zidul fusese construit între 1970 şi 1975, anul naşterii sale Luă altă carte, „Istoria Naţiunilor Unite”, publicată în 1992 Nu apăruse decît de un an şi totuşi lăsa impresia de vetust, cu paginile pătate şi şifonate Cercetă cu atenţie foaia de titlu şi descifră minusculele litere care-i făcură inima să bată : „Ediţia a noua”, spuneau acestea „Revăzută şi corectată de autor, ianuarie 2039” E o impresie falsă, se strădui Jim să se stăpînească pentru că nu sîntem decît în 1993 Căută totuşi cu înfrigurare ultimele pagini şi citi: „F M Robinson, preşedinte într-o perioadă de pace durabilă graţie activităţii Naţiunilor Unite, a murit în 2001, cînd racheta care-l transporta s-a sfărîmat la aterizare Koshbino a preluat funcţia de preşedinte pînă la expirarea mandatului, în 2002; în anul următor a fost ales Ghafa Benjamin În decursul administraţiei Ghafa Benjamin, Comisia planetară a continuat eforturile în vederea construirii unei nave extragalactice, dar fără rezultat pînă în 2038 Eliminarea progresivă a comunităţilor agricole, începută în timpul lui Robinson, a continuat şi sub noua administraţie Fabricarea pe cale artificială a alimentelor, prin recuperarea şi refolosirea deşeurilor industriale, a provocat o revoluţie în obişnuinţele sociale, mai ales prin frecventele şi dezastruoasele deplasări economice ” Jim Carrington puse cartea alături, năucit de această expunere istorică încărcată de evenimente ce urmau să se întîmple Preşedintele Robinson încă trăia, doar îi văzuse adeseori la televizor figura liniştită şi demnă Cît despre faptul că fabricarea artificială a alimentelor a răvăşit economia ţării, la Hillsboro nu exista nici cel mai mic semn ! Tata îşi lucra pămîntul cu tractorul şi trimitea grîu, ovăz şi secară în oraş, unde se înmagazinau în silozuri, fără îndoială în vederea expedierii ulterioare spre alte oraşe înconjurate de cîte un Zid Dacă era posibil să manufacturezi hrana, atunci era inutil să o scoţi din pămînt Dacă era imposibil să o fabrici, atunci toată această lucrare de istorie nu era decît o mistificare, o farsă Citi paginile în diagonală, căutînd vreo explicaţie raţională Cu cît citea mai mult, cu atît mul mult se zăpăcea Nu se pomenea despre nici o conflagraţie atomică mondială în 1970 şi nu era nici cel mai mic indiciu că existau oraşe închise în spatele unui Zid, nici măcar că s-ar fi avut în vedere această soluţie Jim auzi scrîşnetul pietrişului pe alee, înălţă capul şi văzu oprindu-se maşina cea veche a lui Barnes Medicul îi făcu semn cu mîna, apoi urcă treptele verandei gîfîind — Bună seara Mi-am zis să trec să vă văd — Tata şi mama sînt în salon, dacă vreţi să vorbiţi cu ei Doc Barnes oftă, se lăsă să cadă în balansoar şi-şi şterse fruntea cu o batistă mototolită — Nu-i nimic important Treceam pe-aici şi m-am hotărît să mă destind un pic Privi împrejur şi zări lîngă Jim, pe jos, cărţile Citeşti mult, fiule ? — Da, confirmă acesta circumspect Ceva cărţi de istorie — Mie niciodată nu mi-a plăcut istoria Am avut mereu impresia că ştiinţele fizice sînt mult mai interesante Ce-i mai pasionant decît să studiezi o insectă la microscop? Treci să mă vezi la laborator şi am să-ţi destăinui cîteva lucruri pasionante despre cercetarea ştiinţifică Doc Barnes continua să pălăvrăgească şi Jim simţi cum încet-încet i se risipesc, şi prudenţa şi neîncrederea Abia dacă înţelegea jumătate din cuvintele folosite de medic pentru a-i explica structura atomilor sau modul de a măsura viteza moleculelor — Istoria e total lipsită de semnificaţie şi în ea n-ai să afli niciodată adevărul Studiază ştiinţele, unde totul se poate cîntări şi măsura ! E unicul drum către adevăr — Ce e Zidul ? azvîrli deodată Jim — Materie degenerată, răspunse medicul fără să ezite Un amestec de nuclee dezgolite şi electroni liberi În mod normal, un asemenea gaz electronic ar trebui să se risipească dacă n-ar fi straturile de materie transparentă care să-l menţină în limitele fixate Zidul e deci total impenetrabil la orice, în afară de lumina inofensivă a soarelui şi stelelor Îl putem atinge fără teamă A fost construit, în 1975, în timpul războiului mondial care a făcut ca o mare parte a pămîntului să devină periculoasă prin radioactivitate — Dacă e aşa, interveni Jim, ştiind că a sosit momentul decisiv, de ce nu e menţionat Zidul şi nici măcar războiul în cartea asta de istorie ? Cu un gest de triumf, o deschise şi i-o întinse medicului Nu-i era clar în ce consta conspiraţia, dar era sigur că Doc Barnes făcea parte din ea Zidul era un element foarte însemnat din viaţa lor, şi cu toate acetea nu apărea nicăieri în Biblioteca ce ar fi trebuit să cuprindă suma cunoştinţelor umanităţii Faţa lui Doc Barnes se înăspri şi se crispă pe măsură ce citea paginile vîrîte sub ochi de Jim Răsfoi cartea privind anii indicaţi în susul paginilor: 1970, 1980, 1990, 2000, 2035 Nu era doar istoria trecutului, ci şi a viitorului, însă, nicăieri nu apărea o cît de mică aluzie la Zid — În ce an sîntem ? întrebă Jim În sfîrşit, avea prilejul să atace misterul vieţii lui Cine era ? Ce era? Din copilărie nu-şi amintea decît de tata, mama şi ferma din Hillsboro, dar, crescînd, începuse să descopere tot felul de contradicţii Cele mai vagi dorinţe ale sale păreau să se metamorfozeze automat în legi De pildă, Doc Barnes părea că trăieşte doar pentru a se ocupa de el şi că tot oraşul se unise într-o conspiraţie urmărind să-i ascundă anumite lucruri Poate îşi închipuia toate astea dar întîmplările deveniseră prea frecventnte! Cartea era prima bază serioasă a bănuielilor lui Demonstra nu numai că nu fusese un război atomic şi, deci nu era nevoie de Zid, dar şi că data actuală era o mistificare — În ce an sîntem ? insistă — În 1993, bineînţeles, răspunse Doc Barnes stingherit — Atunci ce-i cu cartea asta ? se repezi violent E posibil să prevezi viitorul ? — Sigur că nu, viitorul e închis pentru noi Cît priveşte cartea asta, îmi pare rău că te-a întors pe dos, pentru că nu este, evident, decît o farsă A fost, fără îndoială, publicată ca teză universitară în domeniul istoriei ipotetice În unele universităţi e un obicei; candidatul e supus unei probe pentru a se verifica dacă a asimilat cum se cuvine diferitele teorii privitoare la istoria socială Unele facultăţi consideră că factorii economici şi antropologici sînt determinanţi în desfăşurarea istoriei Spune, ţi-ar plăcea să mergi la universitate într-un sau doi? Am nişte prieteni la Harvard, care te-ar primi Jim smulse cartea din mîinile lui Barnes: — Nu-mi spuneţi adevărul ! se mînie Nu e o teză filosofică şi nici o încercare de mistificare E pur şi simplu un manual, dar unul venit din viitor şi care nu pomeneşte nici războiul atomic, nici Zidul din jurul oraşului Hillsboro sau al oricărei alte localităţi De ce nu e pomenit Zidul nicăieri ? M-am uitat în toate cărţile de istorie de la bibliotecă şi n-am descoperit nimic despre Zid De ce ? — Haide, haide, zise Doc Barnes, scotocind în trusă Sigur te înşeli Cînd ai să te întorci la bibliotecă, roagă un bibliotecar să te ajute Jim se uită la mîna medicului, care ieşea din sacul negru; între arătător şi degetul mijlociu, sprijinit de degetul mare, strîngea corpul transparent al unei seringi — Ce vreţi să faceţi ? se alarmă Jim — Nimic grav, îl asigură Barnes Vitamine Ca să-ţi crească pofta de mîncare — Am poftă de mîncare, protestă Jim şi se ridică încet, dîndu-se înapoi spre peretele verandei Doc Barnes se ridică şi el şi se apropie — Nu-ţi fie teamă, n-o să-ţi facă nici cel mai mic rău Jim se aruncă pe sub braţul ridicat ameninţător şi sări peste cărţi Dar nu destul de iute; braţul lui Barnes căzu şi acul îi pătrunse în umăr — Tată ! Mamă ! strigă Jim Apoi totul se făcu negru A doua zi se trezi în zori să mănînce împreună cu tatăl său şi se întrebă dacă întîmplările din seara trecută nu fuseseră un vis — Doc Barnes a trecut pe-aici aseară — Da ? se miră tata Nu l-am auzit — Am vorbit o grămadă, continuă nesigur Jim Cred cred că am leşinat — Citeşti prea mult Mie mi s-a părut că erai bine cînd te-ai dus să te culci Jim mestecă în tăcere Luă de pe verandă patru cărţi - a cincea lipsea - şi se duse la Bibliotecă În locul lui miss Wilson, la birou şedea un tînăr cu faţa rotundă, îmbracat în gri Trase spre el cărţile şi puse ştampila pe fişa de abonat a lui Jim — Nu mai e aici, îi răspunse la întrebare Biroul a transferat-o la altă bibliotecă Pentru incompetenţă, dacă am înţeles eu bine ! De fapt, o serie de cărţi nu erau la locul lor pe rafturi şi nici nu figurau în catalog Jim îşi luă fişa şi cercetă coloana „restituiri” — Mai am o carte Bibliotecarul scutură capul — Pesemne te înşeli Ai adus toate cărţile trecute fişă Ce titlu avea ? — „Istoria Naţiunilor Unite” Tînărul consultă o listă aflată în faţa lui: — Îmi pare rău, nu văd titlul acesta Ştii cumva cînd a apărut ? Jim îşi muşcă buza : — În 2038 Bibliotecarul surîse: — Glumeşti, nu? Pricepînd că nu slujeşte la nimic continuarea discuţiei, Jim intră în sală N-o să regăsească niciodată cartea aceea, era sigur, fiindcă o luase Doc Barnes Injecţia cu „vitamine” nu fusese decît un sedativ care-i permisese medicului să pună mîna pe ea în linişte, lăsîndu-i impresia că totul n-a fost decît un vis Noul bibliotecar făcea şi el parte din conspiraţia care se urzea în jurul lui, la fel ca miss Wilson Dacă aflase ceva din discuţia cu Doc Barnes, atunci era că nu trebuia să aibă încredere în nimeni Toţi bărbaţii şi toate femeile din Hillsboro, inclusiv propriii părinţi, făceau parte din misterioasa ligă ce îl împiedica să afle adevărul oricare ar fi fost acesta Se apropie de sertarele catalogului, hotărît să caute pentru ultima oară o carte cu referinţe despre Zid sau războiul atomic din pricina căruia devenise necesară construirea lui Observaţia întâmplătoare a noul bibliotecar despre incompetenţa lui miss Wilson îl pregătise pentru surprize Într-adevăr; o treime din sertarul Wo-Zy era ticsit cu fişele unor cărţi, referitoare la Zid Se duse să cerceteze secţia „Istorie” şi spaţiile mai înainte goale erau acum pline de cărţi noi, cu coperti strălucitoare, tipărite pe hîrtie satinată Pe toate foile de titlu scria „Copyright 1993” Pe cărţile astea nu era praf Înainte de a deschide una singură, avu certitudinea că nu cuprindeau decît genul de lămuriri pe care era de dorit să le accepte Citi: „În 1970, după începerea dezastruosului război atomic intercontinental, care a depopulat lumea, s-a trecut la construirea oraşelor împrejmuite de Ziduri Datorită Zidului, impenetrabil la atacuri sau radiaţii atomice, civilizaţia a putut supravieţui Astăzi, în 1993, mai există doar cîteva oraşe împrejmuite de Ziduri, în care omul continuă lupta pentru conservare pe o planetă bîntuită fără încetare de furtuni atomice, ai căror vapori otrăvitori sînt stăviliţi numai de Zid” Jim medită la apa limpede şi proaspătă care curgea pe sub Zid şi puse cartea la loc Doar prima carte spusese adevărul N-a fost război atomic şi Zidul nu a fost construit pentru a împiedica vaporii toxici să pătrundă, ci pentru a-l închide pe el în Hillsboro De ce ? Nu putea întreba pe nimeni, căci toţi făceau parte din acea conspiraţie nedefinită şi tainică, impersonală Care le era scopul ? Cine era Jim Carrington, de ce se depuneau atîtea eforturi de a-l menţine în ignoranţă ? Adunase destule indicii din acea carte pentru a le pretinde o explicaţie, dar Doc Barnes i-o luase Foarte bine În acest caz va găsi dovezi în plus şi, cînd îi va pune în faţa minciunilor lor, vor fi siliţi să recunoască adevărul Chiar în aceeaşi seară Doc Barnes veni iar în vizită — Sînt în trecere, zise medicul, instalîndu-se în balansoar Nu te-am văzut de mult Merge bine totul ? Jim aprobă din cap — Ciudat V-am visat azi-noapte Doc Barnes îşi făcea vînt — Visele nu prea au semnificaţie În locul tău nu m-aş mai gîndi — Doc, reluă Jim cu voce înceată, dacă v-aş pune o întrebare serioasă, mi-aţi răspunde cinstit ? Ştiţi că nu e vorba de un simplu vis şi o ştiu şi eu Medicul continuă să-şi facă vînt, rămînînd cu ochii fixaţi dincolo de cîmpie, unde licăreau stelele prin Zidul invizibil — Să auzim, rosti fără să se întoarcă spre a-l privi în faţă — Spuneţi-mi, sînt eu sînt diferit de toţi ceilalţi ? Aurora boreală părea o draperie tremurătoarre ale cărei culori lucioase spînzurau deasupra oraşului Medicul şi băiatul o contemplau — De ce mă întrebi ? — Pentru că am impresia asta Doc Barnes căzu pe gînduri şi, cu o neaşteptată nuanţă de regret în glas, întrebă : — Nu eşti fericit aici ? Jim scutură capul, neîndrăznind să scoată o vorbă — Atunci ce dorinţe te macină ? Jim îi arătă aurora boreală, ale cărei culori vii păreau să-şi unduiască faldurile între orizont şi bolta nicicînd percepută, dar permanent simţită a Zidului — Vreau să merg în Exterior, rosti el, formulînd dintr-o dată ceea ce îl chinuise atîţia ani Vreau să văd ce e dincolo de Zid Pe chipul lui Doc Barnes se întipări o expresie de mîhnire, de parcă ar fi ştiut ce era dincolo, însă nu fi putut să exterioreze această cunoaştere Nu era ceva care să inspire groază sau oroare - cum ar fi făcut-o o lume îmbîcsită cu otrăvuri atomice -, ci un lucru trist, dezolant — Îmi pare rău, zise Barnes Nu mai rămăsese nimic de adăugat Jim ghicise în tonul medicului refuzul la cererea sa de a părăsi Hillsboro — Foarte bine, spuse Jim, cu toate că nu avea de gînd să se resemneze în faţa refuzului celuilalt de a-i destăinui adevărul Înţelese că, dacă va fi să descopere vreodată motivul acestui secret, acestei înşelătorii, îl va descoperi numai în Exterior dincolo de Zid După ce Doc Barnes plecă şi el se duse la culcare, în minte i se înfiripă un plan Casa lor se înălţa la marginea oraşului, doar la cîţiva kilometri de Zid Aurora boreala dispăruse şi luna era acoperită de nori Ar ajunge la Zid în cîteva ceasuri Se strecură din aşternut, se îmbrăcă iute şi se caţără pe pervazul ferestrei, păşind apoi prudent pe acoperişul verandei Sări pe pămîntul afînat şi se îndreptă spre rîu În ciuda întunericului, merse repede şi după trei ore sosi în locul unde rîul ieşea de sub Zid Se opri un moment să calculeze riscurile, apoi se aruncă în apă Îşi ţinu respiraţia cînd alunecă de-a lungul substanţei Zidului, asemănătoare sticlei, pipăind cu degetele să-i găsească marginea O atinse, se prinse temeinic şi-şi făcu vînt pe dedesubt, luptînd împotriva curentului puternic Ceva îi plesni obrazul şi, îngrozit, zvîrli cu piciorul spre umbra nedesluşită, însă îşi dădu seama că trebuie să fie un peşte Cu puţin aer în piept, începu să urce spre suprafaţă Dacă Doc Barnes şi manualele aveau dreptate, va muri la cea dintîi inspiraţie, imediat ce va tîşni din apă, şi peste cîteva zile îi vor descoperi trupul descompus în albia rîului Continuă să urce şi, îndată ce capul străpunse suprafaţa apei, plămînii i se umplură de aer curat, proaspăt Gîfîind, se odihni lipit de Zid cu spatele, ţinînd piept curentului descendent, care ameninţa să-l ducă înapoi în Hillsboro Nu distingea nimic în beznă După ce îşi trase sufletul, îşi făcu vînt departe de Zid şi înotă spre locul unde trebuie că se afla malul Se agăţă de el cu mîini ostenite şi se tîrî afară din apă Se lungi în iarba umedă În timp ce respira adînc aşteptînd să i se potolească bătăile inimii, ştiu că a trecut cu bine primul obstacol din calea cunoaşterii adevărului Exteriorul nu era ucigător Aerul mirosea a proaspăt şi nicăieri în jur nu se zăreau vulcani atomici, care, se zicea, împroşcau Zidul cu emanaţii toxice N-avea instrumente de măsurat radiaţiile, dar din moment ce nu existau aburi otrăvitori - ca dovadă că el încă trăia - putea presupune că toată povestea asta fusese inventată şi că aici nu era nici cea mai neînsemnată radiaţie primejdioasă Era prea întuneric pentru a distinge măcar o umbră în zare Cîteva raze de lună străpunseră norii şi, preţ de o clipă, avu impresia că vede un şir de bolţi imense în depărtare Luna se ascunse iarăşi, şi rămase lungit în beznă Pipăind Zidul cu degetele, înaintă precaut şi-şi dădu seama că se afla pe un soi de pantă care se ondula urcînd de-a lungul Zidului În loc de trepte, simţi sub picioare o serie de scobituri adînci prin care păşea cu greu Descoperi lîngă Zid, la înălţimea ochilor, o balustradă care probabil slujea drept ghid O folosi pentru a urca panta Cînd luna străpunse iarăşi norii, încremeni uluit să vadă întregul Hillsboro întins la picioarele lui ca o imensă dioramă Distingea limpede fiece stradă, fiece casă şi păduricea unde se jucase în copilărie Drumul pe care păşea urca tot mai sus mereu lipit de Zid şi Jim realiză că, dacă vedea orasul prin Zid, vederea nu era posibilă decît din aceasta direcţie De atîtea ori înlemnise în faţa aceleiaşi porţiuni a Zidului, scrutîndu-l fără a zări nimic decît o vagă transluciditate despre care toţi îl asigurau că e ceaţă Pe la acea înălţime Hillsboro nu semăna nici cu New York, nici cu Moscova, cu nici, unul dintre oraşele cu adevărat mari ale Pămîntului, pe care le văzuse fotografiate în cele mai vechi cărţi de istorie Hillsboro avea un pic din toate şi atunci înţelese cine era el şi de ce avea atîta însemnătate Acest adevăr deveni evident cînd ajunse aproape la un sfert din înălţimea pantei şi atinse cu mîna prima din cele trei protuberanţe de sub balustrada-ghid În aceeaşi clipă, un gînd clar şi desluşit i se formulă în minte: Specia: umană Se uită în jur, crezînd că vorbise cineva Atinse iar prima manetă Şi de astă dată gîndul îi răsună în creier: Specia: umană Pricepu că era vorba despre un fel de comunicare telepatică Habitat: A treia planetă, Soare, Regiune agricolă în zona temperată a emisferei nordice A treia manetă : Remarcă particulară: Trăsătura notabilă a acestui spectacol unic e prezenţa reală a unui Om viu, cu sînge cald, care respiră oxigen, printre roboţii-imitaţie De-a lungul secolelor, Muzeul a depus eforturi să păstreze exemplare vii, dar toate experienţele au eşuat Cînd a Treia Planetă a fost populată de colonişti veniţi din a devenit tot mai dificil să se procure specimenul uman Se crede că Jim Carrington - cum se numeşte specimenul uman pe care îl vedeţi aici - este ultimul din specia lui, micul său trib preferind să moară mai degrabă decît să se supună dresajului savanţilor din Jim Crrington a fost adus la şi această machetă a fost construită de directorii Muzeului E completă şi are roboţi care reproduc exact toate tipurile umane cunoscute Grija extraordinară, dovedită cu prilejul reconstituirii, e atestată de faptul că nici măcar acum Jim Carrington nu cunoaşte situaţia reală Macheta pe care o vedeţi este a unei comunităţi terestre tipice, aşa cum a existat acum 200 ani Jim Carrington ştia în sfîrşit cine e Auzi un fîşîit ca o lunecare pe pantă, se întoarse şi se pomeni în faţa gardianului acestei „Grădini zoologice în habitat natural” Însă chiar înainte de a distinge făptura venită din altă lume, un ultim şi ascuns gînd-mesaj i se întipări în minte: Atenţie ! Nu hrăniţi şi nu păstraţi specimenele care au evadat Predaţi-le imediat sălilor de disecţie 